joelniklaus/EU_Wikipedias huggingface dataset:
ITER

ITER (International Thermonuclear Experimental Reactor, ladina k 'rada') on rahvusvaheline tuumaenergia suurprojekt. ITER on eksperimentaal tokamak reaktor. ITER ei hakka tootma elektrienergiat, vaid on mõeldud tuleviku tuumajaamade protsesside katsetusteks. ITER asub Lõuna-Prantsusmaal Provence-Alpes-Côte d'Azuris Bouches-du-Rhône'i departemangus Saint-Paul-lès-Durance'is.

Ettepanek luua ja disainida ITER tuli aastal 1987 "ITER Technical Basis" kohaselt. ITER'i esialgne tähendus oli inglise keeles akronüüm "International Thermonuclear Experimental Reactor". Aastal 2005 vahetati see ladina keelsest väljendist inglise keelde tõlgituna "The way" vastu.

Tokamak'i ehitus ITER'ile algas aastal 2013 ja selle konstruktsiooni maksumus ületas 2015. aasta juuniks 14 miljardit dollarit. Eelduste kohaselt Tokamak valmib 2025. aastaks. ITER'i eesmärk on demonstreerida tuumaenergia kasutusvõimalusi igapäevaelus.

ITER'i termotuuma reaktsioon on loodud tootma 500 megawatti energiat. Reaktsiooni alustamiseks on vaja kasutada 50 megawatti energiat. Seega on ITER'i eesmärk toota rohkem termoenergiat reaktsioonist, kui seda on vaja rakendada plasma ettevalmistamisse. See on miski, mida ühegi fusioonreaktoriga saavutada pole seni suudetud. Kogu elektrienergia, mida kompleks kasutab, on vahemikus 110 MW kuni 620 MW 30 sekundiks, kui toimub plasma ettevalmistamine. Termo saaduste konventeerimist elektrienergiaks ITER'is ei toimu, kuna energia, mida see toodab, pole piisav elektrienergia tootmiseks. Reaktsiooni käigus eraldunud kuumus eraldatakse atmosfääri.  

Projekti rahastavad ja juhivad seitse liiget - Euroopa Liit, India, Jaapan, Hiina, Venemaa, Lõuna-Korea ja USA. Kuna ITER'i kompleks on Euroopas, on see ka suurim rahastaja - 45% ressurssidest. Teised riigid panustavad igaüks umbes 9%.

Vaata ka
Tuumaenergia
Tokamak

Viited

Välislingid
What is a tokamak? (Vaadatud 31.05.2019)
Tuumaenergia eelised ja puudused (Vaadatud 31.05.2019)
Mis on tuumaenergia? (Vaadatud 31.05.2019)
ITER a reactor in France may deliver fusion power as early as 2045 (Vaadatud 31.05.2019)

Tuumaenergeetika
Dina (eesnimi)

Dina on naisenimi.

Lätis oli 2021. aasta 30. juuni seisuga eesnimi Dina 1890 inimesel.

2019. aasta seisuga oli see Eestis esinemissageduselt 391. naisenimi. 1. jaanuari 2019 seisuga oli Eestis eesnimi Dina 320 naisel.

Nime tuntud kandjaid
Dina Ellermann
Dina Rubina
...

Viited

Välislingid
 

Naisenimed
Elise

Elise on naisenimi.

2019. aasta seisuga oli see Eestis esinemissageduselt 377. naisenimi. 1. jaanuari 2019 seisuga oli Eestis eesnimi Elise 344 naisel.

Nime tuntud kandjaid
Elise Aron
Elise Priks
...

Viited

Välislingid
 

Naisenimed
Cecilio Domínguez

Cecilio Andrés Domínguez Ruiz (sündinud 11. augustil 1994 Asunciónis) on Paraguay jalgpallur, kes mängib Argentina kõrgliiga klubis Independiente ja Paraguay jalgpallikoondises. Ta mängib põhiliselt äärepoolkaitsjana, kuid võib mängida ka ründaja positsioonil.

Ta alustas klubikarjääri Paraguay klubis Club Sol de América, mille põhimeeskonnas debüteeris 2011. aastal. Seejärel mängis ta aastatel 2015–2017 teises Paraguay kõrgliiga klubis, Cerro Porteños, kellega tuli 2015. aastal Paraguay meistriks. 2016. aasta sügishooajal lõi ta Paraguay liigas 14 väravat, jagades Sol de América mängija Ernesto Álvarezega liiga suurima väravaküti tiitlit. Sama aasta Lõuna-Ameerika klubide karikasarjas Copa Sudamericana lõi ta kuus väravat ning jagas Atlético Nacionali mängija Miguel Borjaga sarja suurim väravaküti tiitlit. Aastatel 2017–2019 mängis Domínguez Mehhiko kõrgliiga klubis América. 2018. aasta sügishooajal tuli ta klubiga Mehhiko meistriks.

Debüüdi Paraguay jalgpallikoondises tegi Domínguez 10. oktoobril 2014 sõprusmängus Lõuna-Korea vastu. Ta kuulus Paraguay koondisse 2019. aasta Copa Américal.

Saavutused 
Cerro Porteño
Paraguay Primera División: 2015 Apertura
América
Liga MX: Apertura 2018

Paraguay jalgpallurid
Club América mängijad
Sündinud 1994
Çingiz Mustafayev

Çingiz Mustafayev (sündinud 11. märtsil 1991) on aserbaidžaani laulja ja laulukirjutaja. Ta esindas 2019. aasta Eurovisiooni lauluvõistlusel Aserbaidžaani lauluga "Truth", mis saavutas finaalis 302 punktiga 8. koha.

Ta võitis aastal 2007 16-aastasena väga populaarse aserbaidžaani talendisaate ning sai sealt tuule tiibadesse. Aastal 2013 esindas ta Aserbaidžaani Uue laine lauluvõistlusel. Kokkuvõttes sai ta 11. koha ja võimaluse laulda duetti Polina Gagarinaga. Aastal 2016 osales ta Ukraina talendisaate "Голос країни" 6. hooajal, kuid ta kukkus ruttu välja. Aastast 2012 on ta olnud aserbaidžaani bändi Palmas liige.

Diskograafia

Singlid

Viited 

Aserbaidžaani lauljad
Eurovisioonil osalejad
Aserbaidžaani esindajad Eurovisiooni lauluvõistlusel
Sündinud 1991
Šutruk-Naḫḫunte III

Šutruk-Naḫḫunte III (Susa umbes 750 eKr – Susa umbes 699 eKr) oli Elami kuningas, kes valitses umbes 717 eKr kuni surmani.

Assüüria allikad (Dur Šarrukini annaalid) räägivad tülidest Assüüria kuninga Šarru-kīn II-ga (Sargon II), kes oli eesmärgiks seadnud Babüloonia vallutamise. Selleks ründas ta aastal 710 eKr kõigepealt nõrgemaid naabreid ja liitlasi, sealhulgas Elamit. Oma 12. valitsemisaastal hõivas ta Dur-Athara linna ning võttis vangi ja küüditas 18 430 selle elanikku. Seejärel hõivas ta Sam'una ja  Bab-Duri linna ning võttis jälle palju vange. Lõpuks piiras ta Bit-Imbi linna; et aga Elam oli juba väga nõrgestatud, suundus ta edasi Eufrati äärde.

Järgmisel aastal oli Assüüria ja Elami vahel jälle tülisid. Pärast Ellipi kuninga Dalta surma tekkis võimuvõitlus nähtavasti sellepärast, et Daltal ei olnud pärijaid. Elam saatis 4500 vibukütti troonipretendent Nibe toetuseks. Assüüria toetas teist troonipretendenti Išpabarat. Assüüria allikate järgi tõrjusid Assüüria väed Elami väed välja.

Aastal 703 eKr saatis Šutruk-Naḫḫunte III "lahingus kartmatu" sutide pealiku Nergal-naṣiri koos kindral Tannanu, ametniku (taslisu), 10 väejuhiga (rab-kisri), 80 000 vibuküti ja ratsanikuga Marduk-Baladanile Sîn-aḫḫe-eriba (Sanheribi) vastu appi, kuid edutult.

Ta mõrvati paleepöörde käigus ja kuningaks sai tema noorem vend Ḫallušu-Inšušinak.

Kirjandus
 D. T. Potts. The Archaeology of Elam, Cambridge University Press, Cambridge 1999, ISBN 0521563585, lk 264–268.
Palverännukoht

Palverännukoht on geograafiline punkt, mida usklikud palverännaku käigus külastavad. Palverännukoht võib olla seotud mõne ime toimumisega või mõne pühaku hauaga, sageli on sinna püstitatud kirik või kabel. Keskajal kujunes palverännukirik Euroopas omaette hoonetüübiks. Väga paljud palverännukohtadesse püstitatud kirikud omavad reliikviaid ja teisi pühaks peetud objekte, mis on alaliselt või ajutiselt usklikele austamiseks välja pandud.

Palverännusihtpunkte Euroopas 
Euroopas asuvatest palverännusihtkohtadest on valdav enamik seotud katoliku ja õigeusu kirikuga.

Eesti 
 Kuremäe klooster
 Pirita kloostri kirik
 Vastseliina piiskopilinnuse kabel

Hispaania 
 Montserrati kloostrikirik (Montserrati Jumalaema kuju asukoht)
 Santiago de Compostela katedraal

Iisrael 
 Issanda Haua kirik ehk Püha Haua kirik Jeruusalemmas

Itaalia 
 Santuario di Maria Trens Freienfeldis
 Basilica della Santa Casa Loretos
 Bari Nikolause basiilika Baris, püha Nikolause säilmete asukoht
 Padova Püha Antoniuse basiilika Padovas
 Vatikan
 San Francesco d'Assisi kirik Assisis
 Santuario della Madonna di San Luca Bolognas
 Torino katedraal, Torino surilina asukoht

Kreeka 
 Athose poolsaar ja mägi neil asuvate kloostrite ja eraklatega

Leedu 
 Vilniuse Koiduvärav ja selle kabel, Koiduvärava Jumalaema ikooni asukoht
 Jumaliku Halastuse pühamu Vilniuse Püha Kolmainu kirikus

Läti 
 Aglona Püha Neitsi Maarja taevamineku kirik

Palestiina 
 Kristuse sünni kirik Petlemmas

Poola 
 Jasna Góra klooster (Częstochowa Jumalaema ikooni asukoht)
 Kalwaria Zebrzydowska klooster
 Gniezno katedraal, Praha püha Adalberti haua asukoht
 Waweli katedraal, Poola kuninganna Jadwiga haua asukoht

Portugal 
 Fátima
 Bom Jesus do Monte Bragas

Prantsusmaa 
 Le Puy-en-Velay Notre-Dame du Puy
 Lourdesi neitsi Maarja Pärispatuta eostamise kirik
 Marseille Notre-Dame de la Garde kirik
 Mont-Saint-Micheli kloostri kirik 
 Ronchampi Notre-Dame-du-Haut' kabel
 Conquesi Sainte-Foy kloostrikirik

Saksamaa 
 Aacheni toomkirik
 Vierzehnheiligen
 Kölni toomkirik

Türgi 
 Meryemana Evi (Maarja maja)
 Demre Nikolause kirik

 
Religioon

Viited
Evika

Evika on naisenimi.

2019. aasta seisuga oli see Eestis esinemissageduselt 3763. naisenimi. 1. jaanuari 2019 seisuga oli Eestis eesnimi Evika 6 naisel.

Nime tuntud kandjaid
...

Viited

Välislingid
 

Naisenimed
Stopnica

Stopnica on linn Poolas Święty Krzyżi vojevoodkonnas Busko-Zdrój maakonnas, Stopnica valla halduskeskus. Stopnica asub Busko-Zdrójst umbes 16 km idas.

Asulat on ürikutes esmakordselt mainitud 1103. aastal. Stopnica sai linnaõigused 1362. aastal, kuid kaotas need 1869. aastal. 1. jaanuaril 2015 sai Stopnica linnaõigused tagasi.

Galerii

Viited

Święty Krzyżi vojevoodkonna linnad
Frieda

Frieda on naisenimi.

2019. aasta seisuga oli see Eestis esinemissageduselt 2883. naisenimi. 1. jaanuari 2019 seisuga oli Eestis eesnimi Frieda 9 naisel.

Nime tuntud kandjaid
Frieda Bernstein
Frieda Johanna Drewerk
...

Viited

Välislingid
 

Naisenimed
Giulia

Giulia on naisenimi.

2019. aasta seisuga oli see Eestis esinemissageduselt 1248. naisenimi. 1. jaanuari 2019 seisuga oli Eestis eesnimi Giulia 40 naisel.

Nime tuntud kandjaid
Giulia Anna
Giulia Enders
...

Viited

Välislingid
 

Naisenimed
Wąchock

Wąchock on linn Poolas Święty Krzyżi vojevoodkonnas Starachowice maakonnas, Wąchocki valla halduskeskus.

Esimest korda on Wąchocki mainitud 1179. aastal seoses tsistertslaste saabumisega piirkonda. Magdeburgi linnaõigused sai Wąchock 1454. aastal. 1869. aastal Wąchock kaotas linnaõigused, kuid sai need 1994. aastal tagasi.

Galerii

Viited

Święty Krzyżi vojevoodkonna linnad
Tamta

Tamta Goduadze (gruusia keeles თამთა გოდუაძე; kreeka keeles Τάμτα Γκοντουάτζε, Támta Gkontouátze; sündinud 10. jaanuar 1981), rohkem tuntud esinejanime Tamta all, on gruusia päritolu Kreeka lauljatar. Ta osales 2002. aastal talendisaate "Super Idol Greece" 1. hooajal ning saavutas teise koha. Ta esindas 2019. aasta Eurovisiooni lauluvõistlusel Küprost lauluga "Replay", mis saavutas finaalis 109 punktiga 13. koha.

Ta abiellus 14-aastaselt ning sünnitas varsti tütre Annie. Abielu kestis 6 aastat. Ta on õppinud Thbilisi Riiklikus Ülikoolis. 22-aastaselt migreerus ta oma ema ja noorema venna järel Ateenasse ning töötas koristajana.

Diskograafia

Albumid

Singlid

Peaartistina 

 2004: "T' állo mou misó" (Stávros Konstantínou & Tamta)
 2006: "Ftais (Faraway)"
 2006: "Den teliónei étsi i agápi"
 2006: "Tornero/Tromeró (MAD Versio)" (Mihai Trăistariu feat. Tamta)
 2006: "Eínai kríma" (Tamta & Grigóris Petrákos)
 2007: "With Love"
 2007: "Agápisé me"
 2007: "Relax, Take It Easy/Agápisé me (MAD Versio)"
 2007: "Agapó (Wanna Play)" (Tamta feat. Ákis Deíximos)
 2007: "Mia stigmí esý ki egó"
 2008: "Éla sto rhythmó"
 2008: "S' ópoion arései (...Dan Sonra)" (Stereo Mike feat. Tamta)
 2009: "Koíta me"
 2010: "Thárros í alítheia" (Tamta feat. Sákis Rouvás)
 2010: "Egoistá" (Tamta feat. Isaḯas Matiámpa)
 2010: "Fotiá"
 2011: "Tonight" (Playmen & Claydee Lupa feat. Tamta)
 2011: "Zíse to apístefto (Oblivion)"
 2012: "Nióse tin kardiá"
 2012: "Kontá sou"
 2013: "Páre me"
 2013: "S' agapáo" (Midenistís feat. Tamta)
 2014: "Genníthika gia séna" (Tamta feat. Xénia Gkáli)
 2014: "Always Broken" (Tamta feat. Xénia Gkáli)
 2014: "Genníthika gia séna (Unplugged)" (Tamta feat. Xénia Gkáli)
 2015: "Den eímai ó,ti nomízeis"
 2015: "Unloved"
 2016: "To káti parapáno"
 2017: "Protimó"
 2017: "Ílious kai thálasses"
 2017: "More Than a Summer Love"
 2018: "Pes mou an tolmás"
 2018: "Archés kalokairioú"
 2018: "Tag you in my sky"
 2019: "Replay"

Kaasartistina

Viited 

Gruusia lauljad
Kreeka lauljad
Eurovisioonil osalejad
Küprose esindajad Eurovisiooni lauluvõistlusel
Sündinud 1981
Daleszyce

Daleszyce on linn Poolas Święty Krzyżi vojevoodkonnas Kielce maakonnas, Daleszyce valla halduskeskus. Daleszyce asub Kielce kesklinnast ligi 15 km kagus.

Asulat on esmakordselt ürikutes mainitud 1221. aastal. Linnaõigused sai 1569. aastal, kuid kaotas need 1869. aastal. Daleszyce sai linnaõigused tagasi 2007. aastal.

Galerii

Viited

Święty Krzyżi vojevoodkonna linnad
Artsõz

Artsõz (ukraina keeles Арциз; bulgaaria keeles Арциз; rumeenia keeles Arciz; türgi keeles Artsız või Arsız; saksa keeles Artzis või Arzis) on linn Ukrainas Odessa oblastis Artsõzi rajoonis.

Odessa oblasti linnad
Jevgeni Ditrihh

Jevgeni Ditrihh (vene keeles Евгений Иванович Дитрих; sündinud 8. septembril 1973 Mõtištšis) on Venemaa poliitik, ta kuulub erakonda Ühtne Venemaa. Ta oli 18. maist 2018 kuni 9. novembrini 2020 Vene Föderatsiooni transpordiminister; samast päevast (18. maist 2018) on ta Venemaa Föderatsiooni 1. klassi tõeline riiginõunik.

1996. aastal lõpetas ta Moskva Riikliku Inseneri Füüsika Instituudi (МИФИ) erialal "rakendusmatemaatika".

Venemaa poliitikud
Venemaa ministrid
Sündinud 1973
Transpordiministrid
Tencent

Tencent Holdings Limited (hiina 腾讯控股有限公司; pinyin Téngxùn Kònggǔ Yǒuxiàn Gōngsī) on Hiina holdingettevõte, mille tütarfirmad tegelevad Interneti-põhiste teenuste pakkumisega. Ettevõtte peakorter asub Shenzhenis.

Tencent on maailma suurim arvutimängude tootja , üks maailma suuremaid tehnoloogiakonglomeraate, üks suurimaid sotsiaalmeediaettevõtteid  ning üks suurimaid investeerimisfirmasid.

Viited 

Hiina ettevõtted
Helika

Helika on naisenimi.

2019. aasta seisuga oli see Eestis esinemissageduselt 1079. naisenimi. 1. jaanuari 2019 seisuga oli Eestis eesnimi Helika 53 naisel.

Nime tuntud kandjaid
...

Viited

Välislingid
 

Naisenimed
Hildegard

Hildegard on naisenimi.

2019. aasta seisuga oli see Eestis esinemissageduselt 963. naisenimi. 1. jaanuari 2019 seisuga oli Eestis eesnimi Hildegard 65 naisel.

Nime tuntud kandjaid
Hildegard Bingenist
Hildegard Must
...

Viited

Välislingid
 

Naisenimed
Ilmi

Ilmi on naisenimi.

2019. aasta seisuga oli see Eestis esinemissageduselt 712. naisenimi. 1. jaanuari 2019 seisuga oli Eestis eesnimi Ilmi 110 naisel.

Nime tuntud kandjaid
Ilmi Kolla
Ilmi Parmasto
...

Viited

Välislingid
 

Naisenimed
Ukraina armeekindral

Ukraina armeekindral (ukraina keeles Генерал армії України) oli Ukraina Relvajõudude kõrgeim sõjaväeline auaste aastatel 1992–2020.

Kirjeldus 
See oli kõrgem kindralpolkovnikust. Sellele vastas Ukraina siseteenistuse kindral ja tsiviilkaitseteenistuse kindral (a-ni 2012 Ukraina tsiviilkaitseteenistuse kindral), mereväes vaste puudus. Auaste kaotati 30. juunil 2020 ja kõrgeimaks auastmeks sai kindral.

Ukraina armeekindralid 1993–2020

Vaata ka
Armeekindral
Tsiviilkaitseteenistuse kindral
Ukraina siseteenistuse kindral

Viited

Välislingid
Рада приняла в первом чтении законопроект об отмене звания прапорщика – Lb.ua, 30.05.2019

Sõjaväelised auastmed
Ukraina sõjandus
Juan Iturbe

Juan Manuel Iturbe Arévalo (sündinud 4. juunil 1993 Buenos Aireses) on Argentinas sündinud Paraguay jalgpallur, kes mängib Kreeka kõrgliiga klubis Aris ja Paraguay jalgpallikoondises.

2006. aastal debüteeris ta 12-aastaselt Paraguay esiliigas Sportivo Trinidense meeskonnas. 7. mail 2006 lõi ta mängus Choré Centrali vastu oma esimese värava. 2009. aastal debüteeris ta Paraguay kõrgliigas Cerro Porteño meeskonnas. 2011. aastal liitus ta Portugali kõrgliiga klubiga Porto. Hiljem on ta veel mänginud Argentina kõrgliiga klubis River Plate, Itaalia kõrgliiga klubides Verona, Roma ja Torino, Inglismaa kõrgliiga klubis AFC Bournemouth ning Mehhiko kõrgliiga klubides Tijuana, UNAM ja Pachuca. 2021. aasta augustis sõlmis ta kaheaastase lepingu Arisega.

Debüüdi Paraguay jalgpallikoondises tegi Iturbe 16-aastaselt 4. novembril 2009 sõprusmängus Tšiili vastu. Ta on kuulunud Paraguay koondisse 2016. aasta Copa América Centenariol ja 2019. aasta Copa Américal.

Välislingid 

Paraguay jalgpallurid
FC Porto mängijad
Club Atlético River Plate'i jalgpallurid
AS Roma mängijad
Torino FC jalgpallurid
AFC Bournemouthi mängijad
Primeira Liga mängijad
Serie A mängijad
Premier League'i mängijad
Sündinud 1993
Fernando Muslera

Néstor Fernando Muslera Micol (sündinud 16. juunil 1986 Buenos Aireses) on Argentinas sündinud Uruguay jalgpallur, kes mängib väravavahina Türgi kõrgliiga klubis Galatasaray ja Uruguay jalgpallikoondises.

Ta alustas klubikarjääri Uruguay klubis Montevideo Wanderers, mille põhimeeskonnas debüteeris 2004. aastal. Mõnda aega mängis ta aastatel 2006–2007 laenul teises Uruguay kõrgliiga klubis, Nacional.

2007. aastal liitus ta umbes kolme miljoni euro eest Itaalia kõrgliiga klubiga Rooma Lazio. Ta mängis Rooma Lazios neli hooaega ning oli kahel viimasel hooajal klubi põhiväravavaht.

2011. aasta juulis sõlmis ta lepingu Galatasarayga. Ta on alates hooajast 2011–12 olnud Galatasaray põhiväravavaht. Galatasarayga on ta tulnud viis korda Türgi meistriks, võitnud neli korda Türgi karika ja neli korda Türgi superkarika. 8. aprillil 2012 lõi ta Türgi kõrgliiga mängus Manisaspori vastu penaltist värava. Samal hooajal püsitas ta Türgi kõrgliiga rekordi, kui hoidis värava puhtana 19 mängus. 2016. aastal valiti ta Türgi liiga aasta parimaks mängijaks.

Uruguay jalgpallikoondises tegi Muslera debüüdi 10. oktoobril 2009 MM-i valikmängus Ecuadori vastu. 2011. aastal võitis ta Uruguay koondisega Copa América. Ta on kuulunud Uruguay koondisse veel 2010., 2014. ja 2018. aasta maailmameistrivõistlustel, 2013. aasta FIFA konföderatsioonide karikaturniiril, 2015. aasta Copa Américal, 2016. aasta Copa América Centenariol ja 2019. aasta Copa Américal.

Saavutused 
Lazio
Coppa Italia: 2009
Supercoppa Italiana: 2009
Galatasaray
Süper Lig: 2011–12, 2012–13, 2014–15, 2017–18, 2018–19
Türkiye Kupası: 2013–14, 2014–15, 2015–16, 2018–19
Süper Kupa: 2012, 2013, 2015, 2016

Välislingid 

Uruguay jalgpallurid
Rooma Lazio mängijad
Galatasaray SK mängijad
Serie A mängijad
Sündinud 1986
OnePlus 6

OnePlus 6 on Android nutitelefon tehtud OnePlus`i . See avaldati 16. mail 2018 ja läks müüki 22. mail 2018.

Ajalugu 
2018. aasta märtsis teatati, et telefonil on "sälk", kuid on ka võimalus seda varjata. 2. aprillil 2018 kinnitati, et OnePlus 6 lisatasu väljaandes oleks Snapdragon 845 protsessor, 8 GB RAM ja 256 GB sisemälu.

OnePlus avas OnePlus 6 jaoks foorumid 2018. aasta aprillis.

Nädal pärast seda, kui Oneplus 6 tuli müügile, tunnistas OnePlus tarkvara vea, mis põhjustas telefoni helide täieliku vaikimise, kui telefonikõne lülitati valjuhääldile. See lahendati hiljem 5.1.6 tarkvaravärskenduses.

Tehnilised andmed 
Klaas kerega, mis erineb oma eelkäijatest, telefon sisaldab 6 või 8 GB RAM-i, Snapdragon 845 ja valikuliselt kas 64, 128 või 256 GB UFS 2.1 salvestus mahtu. See on veidi suurema (võrreldes OnePlus 5T-ga) AMOLED 2280 × 1080 ekraaniga, millel on väljalõige või "sälk" eesmise kaamera, andurite, kuulari ja märgutule LED`i jaoks . OnePlus 6 kasutab kaaneklaasina 2,5D Corning Gorilla klaasi 5-te ja toetab Bluetooth 5.0 ja NFC-d.

OnePlus 6-l on kaks tagaküljega kaamerat. Peamine kasutab Sony IMX 519 andurit koos OIS-iga, samas kui teine kaamera kasutab Sony IMX 376K andurit portree režiimi jaoks.

Telefon on määratud olema tolmu-, pritsimis- ja veekindel, kuid seda ei ole sertifitseeritud IP-koodiga ja OnePlus soovitab seadet vee alla mitte panna. Garantii ei kata veekahjustusi.

Telefonil on paremas servas alarmi liugur, millel on 3 teavitusprofiili: vaikne, vibreeriv ja helin.

Telefonil on neli värvi varianti: peegel must, kesköö must, siidvalge ja punane.

Tarkvara 
Android 8.1 abil käivitatud OnePlus 6 kasutab OxygenOS-i liidest. Võimalus osaleda Android Pie beetaversioonis oli saadaval alates välja tulekust. Android Pie'il põhinev OxygenOS 9.0 lõplik versioon ilmus 21. septembril 2018.

Võrgu ühilduvus 
OnePlus 6 sisaldab 2 mobiilsidevõrgu varianti ülemaailmselt.

Viited

Välislingid 
 Ametlik veebilehekülg www.oneplus.com/6

Mobiiltelefonid
Ülevaatamata tõlgetega leheküljed
Chorzele

Chorzele on linn Poolas Masoovia vojevoodkonnas Przasnyszi maakonnas, Chorzele valla halduskeskus. Linn asub Orzyci jõe ääres. Chorzele asub Przasnyszist umbes 27 km põhjas.

Ürikutes on Chorzelet esmakordselt mainitud 1472. aastal. Chorzele sai linnaõigused 1542. aastal, kuid kaotas need 1869. aastal. Chorzele linnaõigused taastati 1919. aastal.

Galerii

Viited

Masoovia vojevoodkonna linnad
Katrina (eesnimi)

Katrina on naisenimi.

Lätis oli 2021. aasta 30. juuni seisuga eesnimi Katrina 280 inimesel.

2019. aasta seisuga oli see Eestis esinemissageduselt 468. naisenimi. 1. jaanuari 2019 seisuga oli Eestis eesnimi Katrina 234 naisel.

Nime tuntud kandjaid
Katrina Kalda
Katrina Lehis
...

Viited

Välislingid
 

Naisenimed
Klaudia

Klaudia on naisenimi.

2019. aasta seisuga oli see Eestis esinemissageduselt 1014. naisenimi. 1. jaanuari 2019 seisuga oli Eestis eesnimi Klaudia 60 naisel.

Nime tuntud kandjaid
Klaudia Taev
Klaudia Tiitsmaa
...

Viited

Välislingid
 

Naisenimed
Kreete

Kreete on naisenimi.

2019. aasta seisuga oli see Eestis esinemissageduselt 600. naisenimi. 1. jaanuari 2019 seisuga oli Eestis eesnimi Kreete 157 naisel.

Nime tuntud kandjaid
...

Viited

Välislingid
 

Naisenimed
Indrek Tustit

Indrek Tustit (sündinud 25. jaanuaril 1978) on eesti füsioterapeut ja endine kergejõustiklane.

Haridus
Ta on aastatel 1996–2001 õppinud Tartu Ülikoolis füsioteraapia eriala ja saanud bakalaureusekraadi.

Töö

Füsioterapeudina
Ta on füsioterapeudina kuulunud mitme eesti ja välistippsportlase tugimeeskonda, teiste hulgas siiani Kaia Kanepi (alates 2017. aastast) ja Magnus Kirdi (alates 2016. aastast) omasse. 

Varem on ta teinud koostööd Gerd Kanteri (2006–2018) ja Aleksander Tammertiga (2003–2006).

Füsioterapeudist treenerina
Gerd Kanteri tippspordikarjääri lõpuaastail oli Tustit lisaks füsioterapeuditööle ka Kanteri treener ning oli esitatud kandideerima Eesti 2018. aasta parima treeneri valimisel.

Koostöö välismaa tippsportlastega
2016.–2018. aastal oli ta ka paarismängus palju aastaid ilma teinud USA tipptennisistidest kaksikvendade Bob ja Mick Bryani füsioterapeut.

Periooditi ja treeningulaagrites olnud veel järgmiste tippsportlaste füsioterapeut:
 Carolina Klüft (2008–2011)
 Andreas Thorkildsen (2009–2010)
 Lolo Jones (2008–2010)
 Justin Gatlin (2010–2011)
 Vitezlav Vesely (2012–2016)
 Ashton Eaton (2012–2014)
 Tatjana Lebedeva (2010–2012)
 Habiba Ghribi (2016)
 Bogdan Bondarenko (2013–2016)
 Anna Tšitšerova (2013–2016)

Tunnustus
2019 – aasta treener

Viited

Välislingid

Indrek Tustiti koduleht
"INTERVJUU | Kaia Kanepi treener: Kahju, et ma ei kohanud Kaiat viis aastat varem. Esimesed kaks aastat ei treeninud me seda, mida vaja" Eesti Ekspress, 1. oktoober 2022

Eesti kergejõustiklased
Eesti füsioterapeudid
Sündinud 1978
UNESCO maailmapärand Norras

Norra alal on UNESCO maailmapärandi nimistus kaheksa objekti ja viis objekti kandidaati.

Nimistusse on kantud:
seitse kultuuripärandi objekti:
1979 Bryggen
1991 Urnesi püstpalkkirik
1980, 2010 Rørosi kaevanduslinn ja ümbruskond
1985 Alta kaljujoonised
2004 Vega saar ja saarestik
2005 Struve geodeetiline kaar. Ühispärand Eesti, Leedu, Läti, Moldova, Rootsi, Soome, Ukraina, Valgevene ja Venemaaga
2015 Rjukan-Notoddeni tööstuspärandi kaitseala
üks looduspärandi objekt:
2005 Lääne-Norra fjordid – Geirangerfjord ja Nærøyfjord
nimistusse kandideerib alates 2002. aastast veel viis objekti

Viited

Välislingid
UNESCO maailmapärand Norras. UNESCO maailmapärandi koduleht. Inglise keeles
Lutzville

Lutzville on linn Lõuna-Aafrika Vabariigis Lääne-Kapimaa provintsis West Coasti ringkonnas Matzikama vallas.

Linn on rajatud 1923. aastal ja kandis esialgu nime Vlermuisklip. Hiljem sai linn irrigatsiooniinseneri Johan Lutzi auks nimeks Lutzville.

2011. aasta rahvaloenduse andmetel oli Lutzville'i elanikest värvilisi 75,48%, valgeid 13,44%, mustanahalisi aafriklasi 10,03%, India või Aasia päritolu inimesi 0,54% ja teisi 0,54%. Afrikaani keelt pidas emakeeleks 91,44% inimesi, koosa keelt 4,08%, inglise keelt 1,84% ja tsvana keelt 0,88%.

Viited

Lääne-Kapimaa provintsi linnad
Kałuszyn

Kałuszyn on linn Poolas Masoovia vojevoodkonnas Mińsk Mazowiecki maakonnas, Kałuszyni valla halduskeskus. Kałuszyn asub Mińsk Mazowieckist umbes 16,5 km idas.

Kałuszyni on ürikutes esmakordselt mainitud 1416. aastal, linnaõigused sai enne 1662. aastal. Linnaõigusi kinnitati 1718. aastal.

Galerii

Viited

Masoovia vojevoodkonna linnad
Glinojeck

Glinojeck on linn Poolas Masoovia vojevoodkonnas  Ciechanówi maakonnas, Glinojecki valla halduskeskus. Glinojeck asub umbes 22 km Ciechanówist lääneedelas.

Glinojeckit on ürikutes esmakordselt mainitud 1403. aastal, linnaõigused sai 1993. aastal.

Aastatel 1975–1998 kuulus Glinojeck Ciechanówi vojevoodkonda.

Suurim tööstusettevõte Glinojeckis on suhkruvabrik, mis tänapäeval kuulub firmale Pfeifer & Langen.

Galerii

Viited

Masoovia vojevoodkonna linnad
Lelde

Lelde on naisenimi.

2019. aasta seisuga oli see Eestis esinemissageduselt 3891. naisenimi. 1. jaanuari 2019 seisuga oli Eestis eesnimi Lelde 6 naisel.

Nime tuntud kandjaid
Lelde Dreimane
...

Viited

Välislingid
 

Naisenimed
Kindralleitnant (Ukraina)

Kindralleitnant (ukraina keeles генерал-лейтенант) on sõjaväeline auaste Ukraina Relvajõududes, mis on madalam kui kindralpolkovnik.

Nimekiri

Vaata ka 
 Kindral-horunžõi
 Ukraina armeekindral

Viited

Välislingid 
 Рада приняла в первом чтении законопроект об отмене звания прапорщика - Lb.ua, 30.05.2019

Sõjaväelised auastmed
Ukraina sõjandus
Loore

Loore on naisenimi.

1. jaanuari 2021. aasta seisuga oli Eestis eesnimi Loore 497 naisel. Loore oli 2021. aasta seisuga Eestis esinemisssageduselt 310. naisenimi.

Nime tuntud kandjaid
Loore Aaslav-Kaasik
...

Viited

Välislingid
 

Naisenimed
Brutuļi

Brutuļi (vanasti ka Brutulis) on küla (vidējciems) Lätis Smiltene piirkonnas Smiltene vallas. 

Brutuļi asub merepinnast 65 meetri kõrgusel Abulsi jõe kaldal. Küla asub valla keskusest Kalnamuižast 4, piirkonna keskusest Smiltenest 3,5 ja Riiast 135 kilomeetri kaugusel. Külas asuvad Brutuļi ja Darbnīcase bussipeatused.

Küla on tekkinud endise Brutuļi veski juurde. Nõukogude perioodil rajati sinna bituumeni tootmise baas ja hüdroelektrijaam.  Külas kasvavad looduskaitsealune Alkāsi pärn ja üks nimetu põlistamm.

Viited

 
Smiltene piirkonna külad
Maian

Maian on naisenimi.

2019. aasta seisuga oli see Eestis esinemissageduselt 2170. naisenimi. 1. jaanuari 2019 seisuga oli Eestis eesnimi Maian 15 naisel.

Nime tuntud kandjaid
Maian Kärmas
...

Viited

Välislingid
 

Naisenimed
Marcella

Marcella on naisenimi.

2019. aasta seisuga oli see Eestis esinemissageduselt 1617. naisenimi. 1. jaanuari 2019 seisuga oli Eestis eesnimi Marcella 25 naisel.

Nime tuntud kandjaid
Marcella Morin
...

Viited

Välislingid
 

Naisenimed
Merit

Merit on naisenimi.

2019. aasta seisuga oli see Eestis esinemissageduselt 260. naisenimi. 1. jaanuari 2019 seisuga oli Eestis eesnimi Merit 627 naisel.

Nime tuntud kandjaid
Merit Hallap
Merit Kopli
Merit Männiste

Viited

Välislingid
 

Naisenimed
Pakk

Pakk võib tähendada järgmist:
pakk (metsandus)
pakk (merendus) on laeva vööri osa
pakk on näiteks paberisse, kilesse võiriidesse pakitud kaup, ese(med)

Vaata ka
pakiautomaat
Bungeni

Bungeni on asula Lõuna-Aafrika Vabariigis Limpopo provintsis Vhembe ringkonnas Makhado vallas.

2011. aasta rahvaloenduse andmetel oli Bungeni elanikest mustanahalisi aafriklasi 99,58%, värvilisi 0,17%, valgeid 0,11%, India või Aasia päritolu inimesi 0,06% ja teisi 0,08%. Tsonga keelt pidas emakeeleks 90,28% inimesi, venda keelt 7,25% ja inglise keelt 0,70%.

Viited

Lõuna-Aafrika Vabariigi asulad
Tovstonogovi-nimeline Suur Draamateater

Tovstonogovi-nimeline Suur Draamateater (vene Большой драматический театр имени Г. А. Товстоногова; lühend БДТ (BDT)) on draamateater Venemaal Peterburis.

Teater asutati 1918. aastal Maksim Gorki eestvedamisel. See oli üks esimesi teatreid, mis pärast Oktoobrirevolutsiooni asutati. 

Aastail 1932–1992 kandis teater nime Gorki-nimeline Suur Draamateater. Aastast 1992 kannab Georgi Tovstonogovi auks praegust nime. Tovstonogov oli 1956–1989 teatri pearežissöör.

Välislink
Koduleht

Peterburi teatrid
Andri Bogdan

Andri Bogdan (ukraina keeles Андрій Йосипович Богдан; sündinud 3. detsembril 1976 Lvivis) on Ukraina jurist ja endine Ukraina Presidendi Kantselei ülem.

Välislingid 
 Общественный люстрационный комитет подал иск против назначения Богдана главой АП - LB.ua, 24.05.2019 
 Богдан был адвокатом Луценко и баллотировался в раду от партии Ющенко — Bihus.info - Zn.ua, 18.06.2019

Ukraina juristid
Sündinud 1976
IOS 13

iOS 13 on ettevõtte Apple Inc. väljatöötatud operatsioonisüsteemi iOS kolmeteistkümnes väljalase. iOS 13 on iOS 12 järglane, ning selle esitlus toimus 3. juunil 2019. iOS 13 järgmine väljalase on iOS 14.

Operatsiooni süsteemi väljalase toimus 19. september 2019.

Apple'i operatsioonisüsteemid
Silva küla

Silva on küla (vidējciems) Lätis Smiltene piirkonnas Launkalne vallas. Küla jääb piirkonna keskuse Smiltene kesklinnast 3 ja Riiast 130 km kaugusele.

Külast läheb läbi maantee P27. Seal asuvad Jaunpriedaine ja Silva bussipeatused. Silvas kasvab looduskaitsealune Silva mänd, seal  asub ka Silva dendraarium. 

Aastal 2007 oli külas 437 elanikku, aastal 2019 aga 370 elanikku.

Viited

Smiltene piirkonna külad
Zakomara

Zakomara (vene keeles закома́ра, vanavene sõnast комара 'võlv'), vanemas kirjanduses ka sakomaar on hoone välisseina ümarkaare- või kiilkaarekujuline lõpetus, mis järgib seina taga oleva võlvi sisepinna piirjooni. Tavaline arhitektuurielement bütsantsi, eriti aga vanavene arhitektuuris.

Zakomara'de arv välisseinal sõltub hoone löövide arvust. Võlvi paigutusega mitte seotud, zakomara'ga kujult sarnanevat ümarat või kiilkaarekujulist viilu nimetatakse kokošnikuks.

Ajalugu 
Bütsantsi arhitektuuri ilmub välisseinal võlvi kuju järgiv zakomara nn Palaiologoste renessansi aegses arhitektuuris, sh Bulgaaria ja Serbia aladel ehitatud kloostrites.

Vana-Vene ehitistel esineb zakomara motiiv nii Kiievi Püha Sofia katedraalil kui hilisematel kirikutel kõikjal Kiievi-Vene aladel, kuid kõige puhtamal kujul Vladimiri-Suzdali vürstiriigi arhitektuuris, kus muude elementide taandamisega välisarhitektuuris tõuseb zakomara'de horisontaalne rütm välisseinal eriti kaunina esile.

Zakomara kuju järgivad kokošnikud, mis moodustavad koos zakomara'dega tambuuri suunas koonduva ühtse arhitektuurilise terviku, ilmuvad Moskva vürstiriigi alade ehitistesse 15. sajandil. 16. sajandi Moskva arhitektuuris on zakomara'd sageli kujundatud eraldi poolkaarekujulise viiluna pilastrite ja karniisidega liigendatud seina kohal, mõnikord renessansliku pinnadekooriga, nagu on Peaingel Miikaeli katedraalil Moskvas. Mõnikord on zakomara krohviga markeeritud puhtdekoratiivne element sirge lõpetusega seinal.

Katus ehitati vanavene arhitektuuris kuni 17. sajandini otse võlvide peale (позакомарное покрытие) ja mitte eraldi katusetarindile. Et kõverjoonelise katusekatte puhul on vee ja lume äravool katuselt palju keerulisem, hakati alates 17. sajandist ehitama kirikutele püramiidjaid telkkatuseid, nii et zakomara'd jäid varjatuks. 19. sajandil hakati zakomara motiivi dekoratiivse lisandina uuesti kasutama historitsistlikus arhitektuuris.

20. sajandil taastati mitme Venemaa keskaegse kirikuhoone katused algse viisi järgi, näiteks Vladimiri Jumalaema Uinumise katedraalil ja Jumalaema Kaitsmise kirikul Nerli jõe ääres.

Pildid

Bütsantsi arhitektuuris

Vanavene arhitektuuris

Historitsistlikus arhitektuuris

Viited 

Arhitektuur
Colenso

Colenso on linn Lõuna-Aafrika Vabariigis KwaZulu-Natali provintsis uThukela ringkonnas Alfred Duma vallas.

Colenso on asutatud 1855. aastal. Linn on nime saanud Natali asumaa piiskopi John William Colenso järgi.

Teise buuri sõja ajal toimus 15. detsembril 1899 Colenso lähedal Colenso lahing, milles Briti vägi sai buuride käest lüüa.

2011. aasta rahvaloenduse andmetel oli Colenso elanikest mustanahalisi aafriklasi 90,12%, valgeid 4,49%, India või Aasia päritolu inimesi 2,90%, värvilisi 2,14% ja teisi 0,34%. Suulu keelt pidas emakeeleks 82,99% inimesi, inglise keelt 7,78%, afrikaani keelt 4,16% ja ndebele keelt 1,61%.

Viited

KwaZulu-Natali provintsi linnad
Kaiberis

Kaiberis (ka Kaiberleja) on küla (skrajciems ehk hajaküla) Lätis Smiltene piirkonna Blome vallas. Küla jääb valla idaossa, piirkonna keskusest Smiltenest 8,2 ja Riiast 132,2 km kaugusele.

Külast läheb läbi maantee P18. Seal asub Doredese bussipeatus.

Aastal 2007 oli külas 35 elanikku.

Viited

Smiltene piirkonna külad
Läti külad
Smiltene piirkond
Branti

Branti on küla (mazciems) Lätis Smiltene piirkonnas Branti vallas. Küla jääb valla lääneossa, piirkonna keskusest Smiltenest 13,4 ja Riiast 115,3 km kaugusele.

Küla on tekkinud endise Branti mõisa keskuse juurde, mille häärber on kohaliku mälestisena muinsuskaitse all.. Seal asuvad riikliku kaitse all olevad Branti muinaskalmed.

Külast läheb läbi maantee V234. Seal asuvad Branti ja Brantu skola bussipeatused. Külas kasvavad Branti tamm ja veel kaks nimetut põlist tamme on looduskaitse all.

Aastal 2007 oli külas 27 elanikku.

Viited

Smiltene piirkonna külad
Joe Gomez

Joseph Dave Gomez (sündinud 23. mail 1997 Londonis) on Inglismaa jalgpallur, kes mängib kaitsjana Premier League'i klubis Liverpool ja Inglismaa jalgpallikoondises.

Ta alustas klubikarjääri Charlton Athleticus, mille akadeemiaga liitus ta 2007. aastal. Klubi põhimeeskonnas debüteeris ta Inglismaa esiliigas hooajal 2014–15. Hooajal 2018–19 võitis ta Liverpooliga Meistrite Liiga.

2015. aasta juunis sõlmis ta viieaastase lepingu Liverpooliga. Üleminekusumma oli 3,5 miljonit naelsterlingit. 2019. aastal võitis ta Liverpooliga UEFA Meistrite Liiga ja tuli hooajal 2019–20 klubiga Inglismaa meistriks. 2022. aasta juulis sõlmis ta Liverpooliga uue viieaastase lepingu.

2014. aastal tuli ta Inglismaa kuni 17-aastaste koondisega Euroopa omavanuste meistriks. Debüüdi Inglismaa jalgpallikoondises tegi Gomez 10. novembril 2017 sõprusmängus Saksamaa vastu.

Saavutused 
Liverpool
Premier League: 2019–20
FA Cup: 2021–22
UEFA Meistrite Liiga: 2018–19
UEFA Superkarikas: 2019
Klubide maailmameistrivõistlused: 2019

Viited

Välislingid 

 Profiil Liverpool FC kodulehel

Inglismaa jalgpallurid
Charlton Athletic FC jalgpallurid
Liverpool FC mängijad
The Championshipi mängijad
Premier League'i mängijad
Sündinud 1997
Arlington (LAV)

Arlington on linn Lõuna-Aafrika Vabariigis Free State'i provintsis Thabo Mofutsanyana ringkonnas.

2011. aasta rahvaloenduse andmetel oli Arlingtoni elanikest mustanahalisi aafriklasi 98,1%, valgeid 1,3%, värvilisi 0,2%, India või Aasia päritolu inimesi 0,2% ja teisi 0,2%. Sotho keelt pidas emakeeleks 88,3% inimesi, afrikaani keelt 3,8%, viipekeelt 3,1%, suulu keelt 2,0% ja teisi keeli 2,7%.

Viited

Free State'i provintsi linnad
Ripats

Ripats on ehtena kasutatav väike rippuv ese.

Ripatseid on leitud alates paleoliitikumist.

Viited

Ehted
Arheoloogia
Poitiers

Poitiers on linn Lääne-Prantsusmaal Nouvelle-Aquitaine'i piirkonnas, Vienne'i departemangu keskus.

Linnas on Poitiers' ülikool, mis asutati 1431 ja on seega üks Prantsusmaa vanimaid. Poitiers' Saint-Jeani baptisteerium on 5. sajandist ja vanim säilinud kristlik pühakoda Euroopas.

Linnas on elektroonika-, elektrotehnika-, klaasi-, kummi-, tekstiili-, toiduainetööstusega tegelevaid ettevõtteid.

Viited 

Prantsusmaa linnad
Prantsusmaa vallad
Vienne'i departemang
Yeferson Soteldo

Yeferson Julio Soteldo Martínez (sündinud 30. juunil 1997 Acariguas) on Venezuela jalgpallur, kes mängib Mehhiko kõrgliiga kubis Tigres UANL ja Venezuela jalgpallikoondises. Ta mängib põhiliselt vasaku äärepoolkaitsja positsioonil, kuid võib mängida ka ründava poolkaitsjana.

Ta alustas karjääri Venezuela kõrgliiga klubis Zamora, mille põhimeeskonnas debüteeris 2013. aastal. Ta tuli Zamoraga kolm korda Venezuela meistriks. 2015. aasta hooajal lõi ta Venezuela kõrgliigas 12 väravat.

2016. aasta detsembris liitus ta Tšiili kõrgliiga klubiga Huachipato. 2018. aasta hooajal mängis ta laenul teises Tšiili kõrgliiga klubis, Universidad de Chiles.

2019. aasta jaanuaris sõlmis ta nelja-aastase lepingu Brasiilia kõrgliiga klubiga Santos. Esimese värava Brasiilia kõrgliigas lõi ta 12. mail 2019 mängus Vasco da Gama vastu. 2019. aasta hooajal lõi ta Brasiilia kõrgliigas kokku üheksa väravat.

2021. aasta aprillis liitus ta Major League Socceri klubiga Toronto FC.

2022. aasta jaanuaris siirdus ta Carlos Salcedo vastu Tigres UANL-i.

2017. aastal võitis ta Venezuela kuni 20-aastaste koondisega juunioride maailmameistrivõistlustel hõbemedali. Debüüdi Venezuela jalgpallikoondises tegi Soteldo 2. veebruaril 2016 sõprusmängus Costa Rica vastu. Koondisekarjääri esimese värava lõi ta 19. novembril 2019 mängus Jaapani vastu. Ta kuulus Venezuela koondisse 2019. ja 2021. aasta Copa Américal.

Saavutused 
Zamora
Venezuela Primera División: 2013–14, 2015, 2016
Santos
Copa Libertadores: Teine koht 2020

Viited 

Venezuela jalgpallurid
Santos FC mängijad
Tigres UANL-i jalgpallurid
Sündinud 1997
Diego Tardelli

Diego Tardelli Martins (sündinud 10. mail 1985 Santa Bárbara d'Oestes) on Brasiilia jalgpallur, kes mängib ründava poolkaitsja või ründajana Brasiilia kõrgliiga klubis Santos.

Ta alustas klubikarjääri São Paulos, mille põhimeeskonnas debüteeris ta 2003. aastal. São Pauloga võitis ta 2005. aastal Lõuna-Ameerika klubide meistrivõistlused Copa Libertadorese ja tuli 2007. aastal Brasiilia meistriks. Hiljem on ta Brasiilia kõrgliigas mänginud veel São Caetanos, Flamengos, Atlético Mineiros, Grêmios ja Santoses. 2013. aastal võitis ta Atlético Mineiroga teist korda Copa Libertadorese. Lisaks võitis ta Atlético Mineiroga 2014. aastal Lõuna-Ameerika superkarika ja Brasiilia karika. Aastatel 2009 ja 2014 on ta valitud Brasiilia kõrgliiga sümboolsesse koosseisu (mõlemal hooajal mängis ta Atlético Mineiros). 2009. aastal lõi ta Brasiilia kõrgliigas 19 väravat ja jagas Adrianoga suurima väravaküti tiitlit.

Tardelli esimeseks välisklubiks oli Hispaania kõrgliiga klubi Real Betis, kus ta mängis ta laenul 2006. aastal. Samal aastal mängis ta laenul Hollandi kõrgliiga klubis PSV Eindhoven. Hiljem on ta mänginud Venemaa kõrgliiga klubis Mahhatškala Anži, Katari kõrgliigas Al-Gharafas ja Hiina kõrgliigas Shandong Luneng Taishanis.

Esimest korda kutsuti Tardelli Brasiilia koondisse 2009. aasta juulis sõprusmänguks Eestiga. Ta tegi selles mängus 12. augustil ka koondisedebüüdi. Koondisekarjääri esimesed kaks väravat lõi ta 11. oktoobril 2014 mängus Argentina vastu. Ta kuulus Brasiilia koondisse 2015. aasta Copa Américal.

Nime Tardelli on ta saanud Itaalia jalgpallilegendi Marco Tardelli järgi.

Saavutused 
São Paulo
Campeonato Paulista: 2005
Copa Libertadores: 2005
Campeonato Brasileiro Série A: 2007
PSV
Eredivisie: 2006–07
Flamengo
Taça Guanabara: 2008
Campeonato Carioca: 2008
Atlético Mineiro
Campeonato Mineiro: 2010, 2013, 2020, 2021
Copa Libertadores: 2013
Recopa Sudamericana: 2014
Copa do Brasil: 2014
Al-Gharafa
Emir of Qatar Cup: 2012
Shandong Luneng
Chinese FA Super Cup: 2015
Grêmio
Campeonato Gaúcho: 2019

Brasiilia jalgpallurid
São Paulo FC mängijad
Real Betise jalgpallurid
PSV Eindhoveni mängijad
Clube de Regatas do Flamengo mängijad
Clube Atlético Mineiro mängijad
Mahhatškala Anži mängijad
Grêmio Foot-Ball Porto Alegrense mängijad
Santos FC mängijad
La Liga mängijad
Sündinud 1985
Kontserdimaja

Kontserdimaja on ühe või mitme kontserdisaaliga hoone, kus esitatakse helikunsti, eriti akustilist muusikat. Kontserdimaja võib olla osa suuremast mitmeotstarbelisest kultuurikeskusest.

Tuntud kontserdisaale 

Carnegie Hall, London
Concertgebouw, Amsterdam
Elbphilharmonie, Hamburg
 Finlandia-talo, Helsingi
 Gewandhaus, Leipzig
Harpa, Reykjavik
Philharmonie de Paris, Pariis
 Royal Albert Hall, London
 Wiener Musikverein, Viin

Vaata ka
Ooperimaja
Kontserdisaal

Ehitised
Hernanes

Anderson Hernanes de Carvalho Viana Lima (enam tuntud kui lihtsalt Hernanes; sündinud 29. mail 1985 Recifes) on Brasiilia jalgpallur, kes mängib kesk- või ründava poolkaitsjana Brasiilia kõrgliiga klubis Sport Recife. Ta on klubi meeskonna kapten.

2001. aastal liitus ta Brasiilia klubiga São Paulo. Klubi põhimeeskonnas debüteeris ta 2005. aastal. Aastatel 2007 ja 2008 tuli ta klubiga Brasiilia meistriks. 2008. aastal valiti ta liiga hooaja parimaks mängijaks. Aastatel 2007–2009 valiti ta kolm hooaega järjest Brasiilia kõrgliiga hooaja sümboolsesse koosseisu.

2010. aasta augustis liitus ta Itaalia kõrgliiga klubiga Rooma Lazio, kellega sõlmis viieaastase lepingu. Üleminekusumma oli 11,1 miljonit eurot. 2013. aastal võitis ta klubiga Itaalia karika.

2014. aasta jaanuaris siirdus ta Milano Interi. Seejärel suundus ta 2015. aasta augustis Juventusesse, kellega tuli hooajal 2015–16 Itaalia meistriks.

2017. aasta veebruaris müüdi ta Hiina kõrgliiga klubile Hebei China Fortune.

2017. aasta juulis suundus ta laenule São Paulosse, mis oli sel ajal Brasiilia liigas kukkunud väljalangemistsooni. Hernanes lõi oma viies esimeses mängus viis väravat, aidates São Paulol kõrgliigasse püsima jääda. Samal hooajal valiti ta neljandat korda oma karjääri jooksul Brasiilia kõrgliiga sümboolsesse koosseisu.

2018. aastal naasis ta Hiina. Sama aasta lõpus läks ta tagasi São Paulosse ja sõlmis klubiga kolmeaastase lepingu.

2021. aasta augustis liitus ta Sport Recifega.

2008. aasta suveolümpiamängudel võitis ta Brasiilia olümpiakoondisega pronksmedali. Brasiilia jalgpallikoondises tegi Hernades debüüdi samal aastal. Koondisekarjääri esimese värava lõi ta 10. novembril 2011 sõprusmängus Gaboni vastu. Hernanes kuulus Brasiilia koondisse 2013. aasta FIFA konföderatsioonide karikaturniiri ja 2014. aasta maailmameistrivõistlustel.

Saavutused 
São Paulo
Campeonato Brasileiro Série A: 2007, 2008
Lazio
Coppa Italia: 2012–13
Juventus
Serie A: 2015–16
Coppa Italia: 2015–16, 2016–17

Viited

Välislingid 

Brasiilia jalgpallurid
São Paulo FC mängijad
Rooma Lazio mängijad
Milano Internazionale mängijad
Torino Juventuse mängijad
Sport Club do Recife mängijad
Serie A mängijad
Sündinud 1985
Sapieha

Sapieha (poola keeles Sapiehowie) oli vene päritolu Poola-Leedu aadlisuguvõsa. Suguvõsa eksisteeris 15. sajandist 17. sajandini.

Suguvõsa esiisa oli Semjon Sapieha (poola keeles Semen Sopiha).

Aadlisuguvõsad
Felipe Vizeu

Felipe Vizeu (sündinud 12. märtsil 1997 Três Rioses) on Brasiilia jalgpallur, kes mängib ründajana Jaapani kõrgliiga klubis Yokohama.

Ta alustas klubikarjääri Brasiilia kõrgliiga klubis Flamengo, millega liitus 2013. aastal. Klubi põhimeeskonnas debüteeris ta 2016. aastal. Esimesel hooajal lõi ta Brasiilia kõrgliigas 15 mänguga viis väravat. 2017. aasta Lõuna-Ameerika klubide karikavõistlustel Copa Sudamericana lõi ta viis väravat, millega jagas sel hooajal Copa Sudamericana suurima väravaküti nimetust. Flamengo jõudis Copa Sudamericana finaali, kus kaotati Argentina klubile Independiente.

2018. aasta juulis siirdus ta Itaalia kõrgliiga klubisse Udinese, kellega sõlmis viieaastase lepingu. Udineses ei suutnud ta ennast klubi põhimeeskonda murda ning naasis 2019. aasta jaanuaris Brasiiliasse, suundudes laenulepingu alusel Grêmiosse. Hooaja 2019–20 teises pooles mängis ta laenul Venemaa kõrgliiga klubis Groznõi Akmat. 2020. aasta oktoobris läks ta laenule Brasiilia kõrgliiga klubisse Ceará. 2021. aastal läks ta laenule Jaapani kõrgliiga klubisse Yokohama.

Saavutused 
Flamengo
Campeonato Carioca: 2017
Grêmio
Campeonato Gaúcho: 2019

Viited 

Brasiilia jalgpallurid
Clube de Regatas do Flamengo mängijad
Udinese Calcio mängijad
Grêmio Foot-Ball Porto Alegrense mängijad
Ceará Sporting Clubi mängijad
Serie A mängijad
Sündinud 1997
Windsor

Windsor võib tähendada järgmist:
Windsori dünastia
Windsor (Berkshire), linn Suurbritannias Berkshire'i krahvkonnas. Seal asub ka Windsori loss
Windsor (Ontario), linn Kanadas Ontario provintsis
Windsor (California), linn USA-s California osariigis
Windsor (Colorado), linn USA-s Colorado osariigis
Windsori loss

Windsori loss (inglise keeles Windsor Castle) on loss Suurbritannias Berkshire'i krahvkonnas Windsori linnas Thamesi jõe kaldal, Londoni südalinnast umbes 40 km kaugusel läänes. Loss on Suurbritannia kuninga suveresidents. See loss on Suurbritannia kuninga vanim loss. See loss on ka maailma suurim loss, mida kasutatakse elamiseks. Lossis on umbes 1000 tuba.

11. sajandil oli Windsori lossi kohal keskaegne linnus, mis hiljem ehitati ümber ja laiendati.

Vaata ka
Buckinghami palee
Balmorali loss

Välislingid
 

Suurbritannia ehitised
Suurbritannia lossid
Lindequesdrif

Lindequesdrif on asula Lõuna-Aafrika Vabariigis Loodeprovintsis Dr Kenneth Kaunda ringkonnas.

Lindequesdrif asub Vaali jõe ääres Free State'i provintsi piiril.

2011. aasta rahvaloenduse andmetel oli Lindequesdrifi elanikest mustanahalisi aafriklasi 50,74%, valgeid 43,42%, värvilisi 5,06% ja teisi 0,78%. Afrikaani keelt pidas emakeeleks 44,81% inimesi, sotho keelt 24,85%, tsvana keelt 8,02%, koosa keelt 7,93%, inglise keelt 4,97%, suulu keelt 2,01%, tsonga keelt 1,31% ja ndebele keelt 1,05%.

Viited

Lõuna-Aafrika Vabariigi asulad
Gaeta

Gaeta on linn Itaalia keskosas Lazio maakonnas Latina provintsis, Roomast 120 km kaugusel. Linn jääb Türreeni mere Gaeta lahe äärde. Gaeta on kuurortlinn.

Linna sadamas transporditakse muu hulgas kala- ja naftatooteid. Linnas asub NATO sõjabaas.

Viited

Itaalia linnad
Lazio
La Rochelle

La Rochelle on linn Lääne-Prantsusmaal Nouvelle-Aquitaine'i piirkonnas, Charente-Maritime'i departemangu keskus. Linn jääb Biskaia lahe rannikule. Linn on Lääne-Prantsusmaa tähtis transpordikeskus. Linnas on muu hulgas sadam ja lennujaam.

Linn sai linnaõigused 12. sajandil.

1993 avati linnas La Rochelle ülikool. Linnas asub La Rochelle Business School ärikool.

Viited

Prantsusmaa linnad
Charente-Maritime'i departemangu vallad
Sadamalinnad
Ogiński

Ogiński (leedu keeles Oginskiai) oli Poola-Leedu aadlisuguvõsa, mis pärines Rjurikovitšidest. Suguvõsa eksisteeris 15. sajandist 20. sajandini.

Suguvõsa esiisa oli Grigorijus Titovičius.

Aadlisuguvõsad
Eduardo Sasha

Eduardo Colcenti Antunes (tuntud enam kui lihtsalt Eduardo Sasha või Sasha; sündinud 24. veebruaril 1992 Porto Alegres) on Brasiilia jalgpallur, kes mängib ründajana Brasiilia kõrgliiga klubis Atlético Mineiro.

Ta alustas karjääri kodulinna klubis Internacional, millega liitus 2007. aastal. Aastal 2012 debüteeris ta klubi põhimeeskonnas Brasiilia kõrgliigas. Aastatel 2012–2013 mängis ta laenul Goiáses. 2012. aastal tõusis ta Goiásega Brasiilia esiliigast kõrgliigasse. Järgmisel aastal tuli ta Goiásega Brasiilia liigas kuuendale kohale. Oma esimese värava lõi ta Brasiilia kõrgliigas 18. septembril 2013 mängus Coritiba vastu.

2014. aastal naasis Sasha Internacionali. Ta tuli klubiga aastatel 2014, 2015 ja 2016 Rio Grande do Suli osariigi meistriks.

2018. aasta jaanuaris suundus ta laenule Santosesse. Sama aasta aprillis sõlmis ta klubiga püsiva lepingu. 2019. aasta hooaeg oli Sasha seni parim hooaeg Brasiilia kõrgliigas, kui ta kõrgliigas 14 väravat.

2020. aasta augustis sõlmis ta nelja-aastase lepingu Atlético Mineiroga.

Saavutused 
Goiás
Campeonato Brasileiro Série B: 2012
Campeonato Goiano: 2013
Internacional
Campeonato Gaúcho: 2011, 2014, 2015, 2016

Viited 

Brasiilia jalgpallurid
Sport Club Internacionali mängijad
Santos FC mängijad
Clube Atlético Mineiro mängijad
Sündinud 1992
Azawadi Rahvuslik Vabastusliikumine

Azawadi Rahvuslik Vabastusliikumine (tamašeki: ⵜⴰⵏⴾⵔⴰ ⵏ ⵜⵓⵎⴰⵙⵜ ⴹ ⴰⵙⵍⴰⵍⵓ ⵏ ⴰⵣⴰⵓⴷ, Tankra n Tumast ḍ Aslalu n Azawd; araabia: الحركة الوطنية لتحرير أزواد, al-Ḥarakat al-Waṭaniyat Litaḥrīr ʾĀzawād; prantsuse: Mouvement national de libération de l'Azawad, MNLA; inglise: National Movement for the Liberation of Azawad), varem Azawadi Rahvuslik Liikumine (prantsuse: Mouvement national de l'Azawad, MNA) on Mali põhjaosas asuvas Azawadis tegutsev poliitiline ja sõjaline grupeering.

Lõviosa liikumise liigetest moodustavad tuareegid, kellest osad võitlesid tõenäoliselt 2011. aasta Liibüa kodusõjas Liibüa sõjaväes (samas mõned MNLA tuareegid osalesid sõjas Rahvusliku Üleminekunõukogu poolel ja naasid pärast sõda Malisse). MNLA asutati 2011. aasta oktoobris, asutamisel lubati kaasata teisigi Sahara rahvaid.

Mali valitsus on liikumist süüdistanud suhetes al-Qaedaga islamistlikus Magribis (AQIM), MNLA on süüdistused tagasi lükanud. 2012. aasta 1. aprilliks oli MNLA ja islamistliku Ansar Dine kontrolli all põhimõtteliselt kogu Mali põhjaosa, kaasa arvatud suuremad linnad nagu Kidal, Gao ja Timbuktu. Pinged MNLA ja Ansar Dine vahel kulmineerusid Gao lahingus, millega tuareegid kaotasid Põhja-Mali linnad islamistlikele liikumistele Ansar Dine ja Ühtsuse ja Džihaadi Liikumine Lääne-Aafrikas (MOJWA).

Viited

Välislingid
 Ametlik kodulehekülg (prantsuse keeles)

Mali
Vastupanuliikumine
Rahvuslus